b'\n_START_ARTICLE_\nEino Rannikkoluoto\n_START_PARAGRAPH_\nEino Rannikkoluoto (30. lokakuuta 1901 Pielavesi \xe2\x80\x93 6. marraskuuta 1960 Lappeenranta) oli suomalainen poliitikko. Rannikkoluoto toimi SKDL:n kansanedustajana vuosina 1952\xe2\x80\x931954 edustaen Kymen l\xc3\xa4\xc3\xa4nin vaalipiiri\xc3\xa4. Rannikkoluoto nousi eduskuntaan kesken vaalikauden kuolleen Paavo Leskisen tilalle. Kunnallispolitiikassa Rannikkoluoto toimi Nokian kunnanvaltuuston j\xc3\xa4senen\xc3\xa4._NEWLINE_Rannikkoluoto k\xc3\xa4vi kansakoulun. H\xc3\xa4n toimi rakennusty\xc3\xb6miehen\xc3\xa4 Nokialla vuoteen 1930, Sosialistisen ty\xc3\xb6v\xc3\xa4enpuolueen toimitsijana, oli vankilassa poliittisista syist\xc3\xa4 1930\xe2\x80\x931934, toimi parturiliikkeen omistajana Nokialla, Kymiss\xc3\xa4, Kotkassa ja Tampereella vuoteen 1939, oli uudelleen vankilassa 1939\xe2\x80\x931940 ja 1941\xe2\x80\x931944, toimi Suomen kansan demokraattisen liiton Pohjois-H\xc3\xa4meen piirin piirij\xc3\xa4rjest\xc3\xa4j\xc3\xa4n\xc3\xa4 Nokialla 1945, Suomen kommunistisen puolueen piirij\xc3\xa4rjest\xc3\xb6n toimitsijana Kuopiossa ja Vuoksenlaaksossa, Suomen kansan demokraattisen liiton Etel\xc3\xa4-Saimaan piirij\xc3\xa4rjest\xc3\xb6n piirisihteerin\xc3\xa4 vuoteen 1960 sek\xc3\xa4 Suomen kansan demokraattisen liiton Imatran kunnallisj\xc3\xa4rjest\xc3\xb6n toimitsijana vuoteen 1960._NEWLINE_Rannikkoluodon vanhemmat olivat pienviljelij\xc3\xa4 Janne Saastamoinen ja Hilda Sofia Rytk\xc3\xb6nen. Rannikkoluodon puoliso vuodesta 1922 oli Lyydia Josefina Malmberg.'